สวัสดีคับ ผมไปสักมาได้3-4อาทิตแล้วมันมีอาการเม็ดเล็กขึ้นตรงลอยสักจำนวนมากแล้วก็เม็ดแดงๆบางส่วนเกิดจากอาการไรคับแล้วจะรักษายังไง
สวัสดีค่ะ เม็ดที่ขึ้นตรงรอยสัก อาจเกิดจาก- การแพ้ต่อสีที่ใช้สัก แต่มักมีอาการคันร่วมด้วย- การอักเสบติดเชื้อของผิวหนังจากการสัก แต่ผิวหนังมักจะมีอาการปวด บวม แดง หรือมีน้ำเหลืองหรือหนองซึม รวมทั้งน่าจะเกิดขึ้นภายในไม่กี่วันหลังการสัก- อาจไม่เกี่ยวข้องกับการสักก็ได้ เช่น เกิดจากแมลงสัตว์กัดต่อยตรงที่สัก การแพ้ระคายเคืองต่อสารอื่นๆ เป็นต้นในเบื้องต้น ไม่ควรไปแกะ เกาตุ่มดังกล่าว ไม่ทาครีมหรือโลชั่นใดๆ ไม่ขัดถูด้วยใยหรือหินขัดตัว หากมีอาการคันร่วมด้วย อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากอาการไม่ดีขึ้น ก็ควรไปพบแพทย์เพื่อรักษาค่ะ